Թուրքիան և Ադրբեջանը մի ամբողջություն համարող Թուրրքիայի վարչապետը այստեղ շեղում է կատարում Բաքվի արտաքին քաղաքականությունում երևացող ռազմավարական վարքագծից։ Բաքուն տարիների հետևողականությամբ բանակցային գործընթացը փորձում էր ԵԱՀԿ-ից տեղափոխել ՄԱԿ՝ տարբեր պատճառներով. սկսած՝ Անկարայի ազդեցությունը այդ միջավայրում գործոն նկատելուց մինչև ՄԱԿ-ի անդամ իսլամական պետությունների մոտ կրոնական պատկանելիության շահարկման առիթների գործադրման հավանականությունները գնահատելը։ Եվ եթե ԵԱՀԿ-ը և այժմ էլ ՄԱԿ-ը սպառված կառույցներ են, ապա միջազգային ո՞ր ատյանը պիտի զբաղվի հակամարտության լուծման գործընթացով։ Մեկ ամբողջություն կազմող երկու երկրների պատկերացմամբ՝ գուցե իսլամական վեհաժողովը…